Dɣa azekka-nni tnebbeh ɣef yelli-s: "Azekka, ddu yid-sen, ayen xedmen xdem-it ula d kemmi!" Azekka-nni, mi ffɣen s azniq ad uraren, tedda yid-sen. Yenna-yas Ɛli i ɛica "Ass-a, ur nettruḥu ara s aẓekka n yemma-tneɣ, ad nurar kan da tuqemca-tuffra !". Taqcit turar yidsen armi d tameddit. Azekka-nni, mi ffɣen, tedda d uḍar-nsen; mi ruḥen s aẓekka n yemmatsen, tedda yid-sen. Yal ass akken, tuɣ awal n yemma-s, mi ffɣen, ula d nettat ad teffeɣ; s anda ɛeddan, ad teklu yid-sen. Armi d yiwen n wass, tedla fell-asen teṭṭden deg tɣunam-nni. Mi tuẓa nettat ad teṭṭed, dɣa tiɣunam-anifkant-as-id arseḍ akked yidammen. Teqqim tettru.